CELEX: 22006D0031
Language: fi
Date: 2006-03-10 00:00:00
Title: ETA:n sekakomitean päätös N:o 31/2006, tehty  10 päivänä maaliskuuta 2006 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

1.6.2006   
            
            
               FI
            
            
               Euroopan unionin virallinen lehti
            
            
               L 147/48
            
         ETA:n SEKAKOMITEAN PÄÄTÖS
   
   N:o 31/2006,
   tehty 10 päivänä maaliskuuta 2006,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyllä sopimuksella (1), joka allekirjoitettiin 14 päivänä lokakuuta 2003 Luxemburgissa.
            
         
               (2)
            
            
               Lonkka-, polvi- ja olkanivelten proteesien uudelleenluokituksesta lääkinnällisistä laitteista annetun neuvoston direktiivin 93/42/ETY puitteissa 11 päivänä elokuuta 2005 annettu komission direktiivi 2005/50/EY (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä II olevan XXX luvun 5 kohdan (komission direktiivi 2003/32/EY) jälkeen kohta seuraavasti:
   
               ”6)
            
            
               
                  32005 L 0050: Komission direktiivi 2005/50/EY, annettu 11 päivänä elokuuta 2005, lonkka-, polvi- ja olkanivelten proteesien uudelleenluokituksesta lääkinnällisistä laitteista annetun neuvoston direktiivin 93/42/ETY puitteissa (EUVL L 210, 12.8.2005, s. 41)”.
            
         2 artikla
   Direktiivin 2005/50/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 11 päivänä maaliskuuta 2006, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 10 päivänä maaliskuuta 2006.
      
         
            ETA:n sekakomitean puolesta
         
         
            Puheenjohtaja
         
         R. WRIGHT
         
      
   
   
      (1)  EUVL L 130, 29.4.2004, s. 3.
   
      (2)  EUVL L 210, 12.8.2005, s. 41.
   
      (3)  Valtiosäännön asettamista vaatimuksista ei ole ilmoitettu.